บลจ.ไทยพาณิชย์ขาย3กองทุนใหม่มูลค่า8พันล้าน
บลจ.ไทยพาณิชย์ ขายพร้อมกัน 3 กองรวด หุ้นกู้เอกชนชั้นดี 3 ปี 7 ปี ประกบพันธบัตรเกาหลีใต้ มูลค่ารวม 8 พันล้านบาท 29 มิ.ย.-5 ก.ค.นี้&nbsp;นางโชติกา สวนานนท์ กรรมการผู้อำนวยการ บริษัทหลักทรัพย์จัดการกองทุน ไทยพาณิชย์&nbsp;&nbsp; เปิดเผยว่า ในระหว่างวันที่ 29 มิ.ย.- 5 ก.ค.นี้ บริษัทฯ ได้เปิดเสนอขายกองทุนพร้อมกัน 3 กองมูลค่ารวม 8,000 ล้านบาท ประกอบด้วยกองทุนตราสารหนี้ที่เน้นลงทุนในหุ้นกู้เอกชนชั้นดีที่มีอันดับความน่าเชื่อถือระดับ Investment Grade&nbsp; จำนวน 2 กองทุน มูลค่ารวม 6,000 ล้านบาท คือกองทุนเปิดไทยพาณิชย์ตราสารหนี้ 3Y1 (SCB Fixed Income 3Y1) อายุประมาณ 3 ปี มูลค่า 4,000 ล้านบาท กองทุนเปิดไทยพาณิชย์ตราสารหนี้ 7Y1M3 (SCB Fixed Income 7Y1M3) อายุประมาณ 7 ปี 1 เดือน มูลค่า 2,000 ล้านบาท และ กองทุนเปิดไทยพาณิชย์ ฟอร์เรน โนท 9M16&nbsp; (SCBFN9M16) ที่ลงทุนในพันธบัตรรัฐบาลเกาหลีใต้ อายุโครงการประมาณ 9 เดือน มูลค่าโครงการ 2,000 ล้านบาท คาดผลตอบแทนประมาณ 1.70% ต่อปีพร้อมการป้องกันความเสี่ยงจากอัตราแลกเปลี่ยนเต็มจำนวน&nbsp; โดยทั้ง 3 กองทุนจะเปิดจองเพียงครั้งเดียวด้วยเงินลงทุนขั้นต่ำเพียง 10,000 บาท
28 มิ.ย. 2553

บลจ.ไทยพาณิชย์ ขายพร้อมกัน 3 กองรวด หุ้นกู้เอกชนชั้นดี 3 ปี 7 ปี ประกบพันธบัตรเกาหลีใต้ มูลค่ารวม 8 พันล้านบาท 29 มิ.ย.-5 ก.ค.นี้ นางโชติกา สวนานนท์ กรรมการผู้อำนวยการ บริษัทหลักทรัพย์จัดการกองทุน ไทยพาณิชย์   เปิดเผยว่า ในระหว่างวันที่ 29 มิ.ย.- 5 ก.ค.นี้ บริษัทฯ ได้เปิดเสนอขายกองทุนพร้อมกัน 3 กองมูลค่ารวม 8,000 ล้านบาท ประกอบด้วยกองทุนตราสารหนี้ที่เน้นลงทุนในหุ้นกู้เอกชนชั้นดีที่มีอันดับความน่าเชื่อถือระดับ Investment Grade  จำนวน 2 กองทุน มูลค่ารวม 6,000 ล้านบาท คือกองทุนเปิดไทยพาณิชย์ตราสารหนี้ 3Y1 (SCB Fixed Income 3Y1) อายุประมาณ 3 ปี มูลค่า 4,000 ล้านบาท กองทุนเปิดไทยพาณิชย์ตราสารหนี้ 7Y1M3 (SCB Fixed Income 7Y1M3) อายุประมาณ 7 ปี 1 เดือน มูลค่า 2,000 ล้านบาท และ กองทุนเปิดไทยพาณิชย์ ฟอร์เรน โนท 9M16  (SCBFN9M16) ที่ลงทุนในพันธบัตรรัฐบาลเกาหลีใต้ อายุโครงการประมาณ 9 เดือน มูลค่าโครงการ 2,000 ล้านบาท คาดผลตอบแทนประมาณ 1.70% ต่อปีพร้อมการป้องกันความเสี่ยงจากอัตราแลกเปลี่ยนเต็มจำนวน  โดยทั้ง 3 กองทุนจะเปิดจองเพียงครั้งเดียวด้วยเงินลงทุนขั้นต่ำเพียง 10,000 บาท 
สำหรับกองทุนเปิดไทยพาณิชย์ตราสารหนี้ 3Y1 มีนโยบายการลงทุนในหุ้นกู้บริษัทประมาณ 5 บริษัท อาทิธนาคารไทยพาณิชย์  (SCB) อันดับความน่าเชื่อถือระดับ AA จากฟิทช์เรทติ้ง บริษัท น้ำตาลขอนแก่น (KSL)  อันดับความน่าเชื่อถือ A- จากทริสเรทติ้ง บริษัท แลนด์แอนด์เฮ้าส์ (LH) อันดับความน่าเชื่อถือ A จากทริสเรทติ้ง บริษัท โฮม โปรดักส์ เซ็นเตอร์ (HMPRO) อันดับความน่าเชื่อถือ A จากทริสเรทติ้ง และบริษัท ช.การช่าง (CK) อันดับความน่าเชื่อถือ BBB+ จากทริสเรทติ้ง ซึ่งคาดว่ากองทุนดังกล่าวจะให้ผลตอบแทนเฉลี่ยประมาณ 2.75% ต่อปี โดยบริษัทจะจ่ายผลตอบแทนทุกๆ 3 เดือน
นางโชติกา กล่าวว่า ส่วนกองทุนเปิดไทยพาณิชย์ตราสารหนี้ 7Y1M3 มีนโยบายลงทุนในหุ้นกู้บริษัทประมาณ 6 บริษัท อาทิ บริษัท ปตท (PTT) อันดับความน่าเชื่อถือระดับ AAA จากฟิทช์เรทติ้ง บริษัท ทางด่วนกรุงเทพ(BECL)อันดับความน่าเชื่อถือ A จากทริสเรทติ้ง   ธนาคารไทยพาณิชย์  (SCB) อันดับความน่าเชื่อถือระดับ AA จากฟิทช์เรทติ้ง บริษัท โทรีเซนไทย เอเยนต์ซีส์ (TTA) อันดับความน่าเชื่อถือระดับ A-จากฟิทช์เรทติ้ง  บริษัท โรงแรมเซ็นทรัลพลาซ่า (CENTEL) อันดับความน่าเชื่อถือ A- จากทริสเรทติ้ง และบริษัท แสนสิริ (SIRI) อันดับความน่าเชื่อถือ BBB+ จากทริสเรทติ้ง ซึ่งคาดว่ากองทุนดังกล่าวจะให้ผลตอบแทนเฉลี่ยประมาณ 3.90% ต่อปี โดยบริษัทจะจ่ายผลตอบแทนทุกๆ 3 เดือน